# பாப் ஹாக்

| பாப் ஹாக் Bob Hawke |
| --- |
|  |
|  |
| ஆத்திரேலியாவின் 23-வது பிரதமர் |
| **பதவியில்** 11 மார்ச் 1983 – 20 டிசம்பர் 1991 |
| ஆட்சியாளர் | ஐக்கிய இராச்சியத்தின் இரண்டாம் எலிசபெத் |
| தலைமை ஆளுநர் | நினியன் இசுடீவன் பில் ஏய்டென் |
| முன்னையவர் | மால்கம் பிரேசர் |
| பின்னவர் | பவுல் கீட்டிங் |
| தொழிற் கட்சித் தலைவர் |
| **பதவியில்** 3 பெப்ரவரி 1983 – 20 டிசம்பர் 1991 |
| முன்னையவர் | பில் ஏய்டென் |
| பின்னவர் | பவுல் கீட்டிங் |
| எதிர்க்கட்சித் தலைவர் |
| **பதவியில்** 3 பெப்ரவரி 1983 – 11 மார்ச் 1983 |
| ஆட்சியாளர் | ஐக்கிய இராச்சியத்தின் இரண்டாம் எலிசபெத் |
| தலைமை ஆளுநர் | நினியன் இசுட்டீவன் |
| பிரதமர் | மால்கம் பிரேசர் |
| முன்னையவர் | பில் ஏய்டென் |
| பின்னவர் | ஆன்ட்ரூ பீக்கொக் |
| நாடாளுமன்ற உறுப்பினர் வில்சு |
| **பதவியில்** 18 அக்டோபர் 1980 – 20 பெப்ரவரி 1992 |
| முன்னையவர் | கோர்டன் பிரயண்ட் |
| பின்னவர் | பில் கிளியரி |
|  |
| தனிப்பட்ட விவரங்கள் |
| பிறப்பு | ராபர்ட் யேம்சு லீ ஹாக் (1929-12-09)9 திசம்பர் 1929
 போர்டர்டவுன், தெற்கு ஆஸ்திரேலியா, ஆத்திரேலியா |
| இறப்பு | 16 மே 2019(2019-05-16) (அகவை 89)
 சிட்னி, நியூ சவுத் வேல்ஸ், ஆத்திரேலியா |
| அரசியல் கட்சி | தொழிற் கட்சி |
| துணைவர்(கள்) | ஏசல் (1956-1994, மணமுறிவு) பிளாஞ்சி (1995-2019) |
| பிள்ளைகள் | 4 |
| பெற்றோர் | கிளெம் ஹோக், எடித் லீ |
| வாழிடம் | நோர்த்பிரிட்ச், நியூ சவுத் வேல்சு, ஆத்திரேலியா |
| முன்னாள் மாணவர் | * மேற்கு ஆஸ்திரேலியப் பல்கலைக்கழகம்
* ஆக்சுபோர்டு பல்கலைக்கழகக் கல்லூரி
 |
| பணி | தொழிற்சங்க இயக்குநர் (ஆத்திரேலிய தொழிற்சங்கங்களின் பேரவை) |
| இணையத்தளம் |  |
|  |

**பாப் ஹாக்** (*Bob Hawke*) என அழைக்கப்படும் **இராபர்ட் யேம்சு லீ ஹாக்** (*Robert James Lee Hawke*, 9 டிசம்பர் 1929 – 16 மே 2019) ஆத்திரேலிய அரசியல்வாதி ஆவார். இவர் 1983 முதல் 1991 வரை 23-வது ஆத்திரேலியப் பிரதமராகவும், ஆத்திரேலியத் தொழில் கட்சித் தலைவராகவும் பதவியில் இருந்தார். ஆத்திரேலியாவில் நீண்ட காலம் பதவி வகித்த தொழிற்கட்சிப் பிரதமர் இவராவார்.

பாப் ஹாக் தெற்கு ஆஸ்திரேலியாவில் பிறந்து, சிறு வயதிலேயே மேற்கு ஆஸ்திரேலியாவுக்கு இடம் பெயர்ந்தார். மேற்கு ஆஸ்திரேலியப் பல்கலைக்கழகத்தில் பட்டப்படிப்பை முடித்துக் கொண்டு, புலமைப் பரிசில் பெற்று ஆக்சுபோர்டு பல்கலைக்கழகம் சென்றார். 1956 இல், இவர் ஆத்திரேலியத் தொழிற்சங்கப் பேரவையில் ஆய்வாளராகப் பணியாற்ற ஆரம்பித்தார். 1969 இல் தொழிற்சங்கங்களின் தலைவராகத் தெரிவானார். 1980 இல் அரசியலில் நுழைந்த இவர் அதே ஆண்டிலேயே நாடாளுமன்ற உறுப்பினராகத் தேர்ந்தெடுக்கப்பட்டார்.

1983 இல், தொழிற் கட்சியின் தலைவராக நாடாளுமன்றத் தேர்தலை சந்தித்தார். இத்தேர்தலில் தொழிற் கட்சி அறுதிப் பெரும்பான்மையைப் பெற்று ஆட்சியைப் பிடித்தது. பாப் ஹாக் 23-வது பிரதமராகத் தேர்ந்தெடுக்கப்பட்டார். அதன் பின்னர், 1984, 1987, 1990 ஆகிய தேர்தலக்ளிலும் வெற்றி பெற்று பிரதமரானார். இவரது அரசின் காலத்தில் ஏப்பெக் நிறுவனம் ஆரம்பிக்கப்பட்டது. 1986 ஆத்திரேலியா சட்டத்தை நிரைவேற்றப் பெரும் பங்கு வகித்தார். இதன் மூலம் ஆத்திரேலியாவுக்கு [[ஐக்கிய இராச்சியம்}|ஐக்கிய இராச்சியத்துடன்]] இருந்த சட்ட உரிமைகள் நீக்கப்பட்டன. 1991 இல் இவர் தொழிற்கட்சியின் தலைமைப் பதவியில் இருந்து நீக்கப்பட்டார். அதனை அடுத்து, துனைத் தலைவராக இருந்த பவுல் கீட்டிங் பிரதமரானார்.

ஆத்திரேலிய நாடாளுமன்றத் தேர்தலுக்கு இரண்டு நாட்களுக்கு முன்னர், 2019 மே 16 இல் பாப் ஹாக் காலமானார். இவர் பவுல் கீட்டிங்குடன் இணைந்து தேர்தல் பரப்புரைகளில் ஈடுபட்டிருந்தார்.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 பாப் ஹாக்
என்பதில் ஊடகங்கள் உள்ளன.

* Hawke Swoops into Power பரணிடப்பட்டது 2013-05-26 at the வந்தவழி இயந்திரம் – Time 14 March 1983
* Robert Hawke பரணிடப்பட்டது 2010-11-17 at the வந்தவழி இயந்திரம் – Australia's Prime Ministers / National Archives of Australia
* Bob Hawke Prime Ministerial Centre
* Player Profile: பாப் ஹாக் கிரிக்கெட்ஆர்க்கைவில் இருந்து